               EIROPAS KOMISIJA
            Briselē, 31.3.2021
            COM(2021) 151 final
            2021/0076(BUD)
            Priekšlikums
            EIROPAS PARLAMENTA UN PADOMES LĒMUMS
            par Eiropas Globalizācijas pielāgošanās fonda izmantošanu saskaņā ar Igaunijas pieteikumu EGF/2020/002 EL/Estonia Tourism

               PASKAIDROJUMA RAKSTS

               PRIEKŠLIKUMA KONTEKSTS

               1.Noteikumi, kas piemērojami finansiālajam ieguldījumam no Eiropas Globalizācijas pielāgošanās fonda (EGF), ir izklāstīti Eiropas Parlamenta un Padomes Regulā (ES) Nr. 1309/2013 (2013. gada 17. decembris) par Eiropas Globalizācijas pielāgošanās fondu (2014–2020) un ar ko atceļ Regulu (EK) Nr. 1927/2006
                  1
                (“EGF regula”)
                  2
               .

               2.Igaunija 2020. gada 12. novembrī iesniedza pieteikumu EGF/2020/002 EE/Estonia Tourism, lai saņemtu finansiālu ieguldījumu no EGF pēc darba ņēmēju atlaišanas
                  3
                tūrisma nozarē. Pieteikumā izmantota metodika no Igaunijas Statistikas Tūrisma satelītkontu klasifikācijas
                  4
               , kurā ietvertas ekonomikas nozares, kuras klasificētas NACE 2. redakcijas nodaļās, kas minētas 3. panta tabulā, turpmāk tekstā “tūrisma nozare”.

               3.Pēc šā pieteikuma izvērtēšanas Komisija saskaņā ar visiem EGF regulas piemērojamajiem noteikumiem secināja, ka nosacījumi EGF finansiālā ieguldījuma saņemšanai ir izpildīti.

               PIETEIKUMA KOPSAVILKUMS

                        EGF pieteikums

                        EGF/2020/002 EE/Estonia Tourism

                        Dalībvalsts

                        Igaunija

                        Attiecīgais(-ie) reģions(-i) (NUTS
                           5
                         2. līmenis)

                        EE00- Eesti
                           6

                        Pieteikuma iesniegšanas datums

                        2020. gada 12. novembris

                        Pieteikuma saņemšanas apliecinājuma datums

                        2020. gada 12. novembris

                        Papildu informācijas pieprasījuma datums

                        2020. gada 25. novembris

                        Papildu informācijas iesniegšanas termiņš

                        2021. gada 6. janvāris

                        Izvērtējuma pabeigšanas termiņš

                        2021. gada 31. marts

                        Intervences kritērijs

                        EGF regulas 4. panta 2. punkts

                        Attiecīgo uzņēmumu skaits

                        68 (skaits pieejams tikai par kolektīvās atlaišanas paziņojumiem)

                        Saimnieciskās darbības nozare(-s)

                        (NACE 2. redakcijas nodaļa)
                           7

                        45. nodaļa. (Automobiļu un motociklu vairumtirdzniecība, mazumtirdzniecība un remonts)

                        49. nodaļa (Sauszemes transports un cauruļvadu transports)

                        50. nodaļa (Ūdens transports)

                        51. nodaļa (Gaisa transports)

                        52. nodaļa (Uzglabāšanas un transporta palīgdarbības)

                        55. nodaļa (Izmitināšana)

                        56. nodaļa (Ēdināšanas pakalpojumi)

                        74. nodaļa (Citi profesionālie, zinātniskie un tehniskie pakalpojumi)

                        77. nodaļa (Iznomāšana un ekspluatācijas līzings)

                        79. nodaļa (Ceļojumu biroju, tūrisma operatoru un citi rezervēšanas pakalpojumi un ar tiem saistītas darbības)

                        90. nodala (Radošas, mākslinieciskas un izklaides darbības)

                        91. nodala (Bibliotēku, arhīvu, muzeju un citu kultūras iestāžu darbība)

                        92. nodaļa (Azartspēles un derības)

                        93.  nodaļa (Sporta nodarbības, izklaides un atpūtas darbība)

                        Pārskata periods (maksimāli deviņi mēneši)

                        2020. gada 13. marts –  2020. gada 11. novembris
                           8

                        Kopējais atlaisto darba ņēmēju skaits

                        10 080

                        Atbalsttiesīgo saņēmēju kopskaits

                        10 080

                        Paredzēto atbalsta saņēmēju kopskaits

                        5060

                        Individualizēto pakalpojumu budžets (EUR)

                        7 452 468

                        EGF pasākumu īstenošanas budžets
                           9
                         (EUR)

                        5000

                        Kopējais budžets (EUR)

                        7 457 468

                        EGF ieguldījums (60 %) (EUR)

                        4 474 480

               PIETEIKUMA IZVĒRTĒŠANA

               Procedūra

               4.Igaunija 2020. gada 12. novembrī iesniedza pieteikumu EGF/2020/002 EE/Estonia Tourism 12 nedēļu laikā no dienas, kad bija izpildīti EGF regulas 4. pantā minētie intervences kritēriji. Komisija tajā pašā dienā apstiprināja minētā pieteikuma saņemšanu un 2020. gada 25. novembrī pieprasīja no Igaunijas papildu informāciju. Igaunija šo papildu informāciju iesniedza sešu nedēļu laikā no pieprasījuma dienas. Saskaņā ar regulu Komisijai būtu jāpabeidz izvērtēt pieteikuma atbilstība finansiālā ieguldījuma piešķiršanas nosacījumiem līdz 2021. gada 31. martam.

               Pieteikuma atbilstība

               Attiecīgie uzņēmumi un atbalsta saņēmēji

               5.Pieteikums attiecas uz 1715 pašnodarbinātām personām, kuru darbība ir beigusies, un 8365 darba ņēmējiem, kuri tika atlaisti tūrisma nozarē Igaunijā, no kuriem par 3873 darba ņēmējiem tika paziņots iestādēm kolektīvās atlaišanas laikā. Kolektīvā atlaišana ir notikusi kopumā uz 68 uzņēmumos un katrā uzņēmumā ir ietekmējusi no 5 līdz 1440 darba ņēmējiem. Šo uzņēmumu saraksts pieejams pielikumā
                  10
               .

               Intervences kritēriji

               6.Igaunijas iestādes, atkāpjoties no EGF regulas 4. panta 1. punkta b) apakšpunktā minētajiem kritērijiem, iesniedza pieteikumu saskaņā ar EGF regulas 4. panta 2. punktā minētajiem intervences kritērijiem, kas nosaka vismaz 500 darba ņēmēju atlaišanu deviņu mēnešu pārskata periodā uzņēmumos, kas darbojas vienā saimnieciskās darbības nozarē, kas definēta NACE 2. red. nodaļas līmenī, un kuri atrodas vienā vai divos dalībvalsts kaimiņu reģionos, kas definēti NUTS 2. līmenī. Tā kā atlaišanas gadījumi nenotika tajā pašā ekonomikas nozarē (sk. 2. punktu), tiek piemērota atkāpe no 4. panta 1. punkta b) apakšpunkta, kas paredzēta 4. panta 2. punktā (sīkāku informāciju par ārkārtas apstākļiem saistībā ar pieteikuma pieņemamību skatīt 26.-29. punktā).

               7.Pieteikuma pārskata periods ir no 2020. gada 13. marta līdz 2020. gada 11. novembrim.

               Atlaisto darba ņēmēju skaita un darbības beigšanas aprēķināšana

               8.Pārskata periodā atlaisto darba ņēmēju skaits ir aprēķināts šādi:

               –3873 darba ņēmēji, sākot no dienas, kad darba devējs saskaņā ar Padomes Direktīvas 98/59/EK
                  11
                3. panta 1. punktu rakstiski paziņojis kompetentajai valsts iestādei par plānoto kolektīvo atlaišanu. Igaunija pirms Komisijas veiktā izvērtējuma pabeigšanas datuma apstiprināja, ka šie 3873 atlaišanas gadījumi ir faktiski notikuši;

               –4492 no faktiskās līguma pārtraukšanas dienas vai līguma termiņa beigām;

               –1715 pašnodarbinātas personas no darbības izbeigšanas datuma, kas noteikts saskaņā ar valsts tiesību vai administratīvajiem aktiem.

               Atbalsttiesīgie saņēmēji

               9.Kopējais atbalsttiesīgo saņēmēju skaits ir 10080.

               Saikne starp darba ņēmēju atlaišanu un globālo finanšu un ekonomikas krīzi

               10.Pasaules Veselības organizācija 2020. gada 11. martā pasludināja Covid-19 uzliesmojumu par pandēmiju. 2020. gada 27. maija paziņojumā “ES budžets - Eiropas atveseļošanas plāna dzinējspēks”
                  12
                Eiropas Komisija paziņoja, ka veselības krīze ir izraisījusi ekonomikas krīzi, un izklāstīja ekonomikas atveseļošanas plānu. Šā plāna ietvaros Eiropas Komisija uzsvēra EGF kā ārkārtas instrumenta nozīmi, lai palīdzētu cilvēkiem, kas zaudējuši darbu globālās ekonomikas krīzes dēļ.

               11.Covid-19 pandēmija un tai sekojošā globālā ekonomikas krīze izraisīja milzīgu satricinājumu Igaunijas ekonomikā, kā rezultātā 2020. gadā paredzams IKP samazinājums par 4,6 %
                  13
               . Krīze īpaši smagi skāra tūrisma nozari, jo pēkšņi pārvietošanās ierobežojumi tika noteikti starptautiskā mērogā. Tas izraisīja krasu un neparedzētu starptautisko ceļojumu un tūrisma samazināšanos.

               12.Pirms krīzes 90 % no tūrisma izdevumiem Igaunijā veidoja starptautiskais tūrisms, savukārt ESAO valstīs vidējais rādītājs bija aptuveni 25 %
                  14
               . Igaunijas tūrisma nozare 2020. gadā piedzīvoja gandrīz pilnīgu darbības pārtraukšanu, kas izraisīja atlaišanas vilni Igaunijas tūrisma nozarē
                  15
               .

               13.Kopš EGF izveides par tūrisma nozari plašākā nozīmē, kā definēts 2. punktā, ir iesniegti septiņi atbalsta pieteikumi
                  16
               .

               Notikumi, kas izraisījuši darba ņēmēju atlaišanu un darbības beigšanu

               14.Notikumi, kas izraisīja šo atlaišanu un darbības pārtraukšanu, negaidīti notika 2020. gada sākumā Covid-19 pandēmijas globālās izplatības dēļ.

               15.Pirms pandēmijas izplatīšanās Igaunijas tūrisma nozare baudīja rekordlielu apmeklētāju skaitu. 2019. gadā izmitināšanas pakalpojumus izmantoja par 5,3 % vairāk starptautisko tūristu un par 5,9 % vairāk vietējo tūristu nekā iepriekšējā gadā. Dominēja starptautisko tūristu īpatsvars, kas veidoja gandrīz 60 % no visām nakšņošanām. Turklāt bija noslogota pasažieru satiksme jūras un gaisa transporta jomā. 2019. gadā caur Tallinas ostu ceļoja 10,64 miljoni pasažieru un caur Tallinas lidostu – 3,27 miljoni pasažieru
                  17
               .

               16.Igaunija ziņo, ka pievienotā vērtība tūrisma nozarē ir palielinājusies par 6,6 %, veidojot 25 % no kopējās ekonomikas pievienotās vērtības. 2019. gadā Igaunijas tūrisma ieņēmumi sasniedza jaunu rekordu – 2,1 miljardu EUR, un starptautiskie tūristi ģenerēja 1,6 miljardus EUR. Tūrisms tika uzskatīts par Igaunijas konkurētspējai nozīmīgu nozari, un tika veikti būtiski ieguldījumi tā tālākā attīstībā
                  18
               .

               17.Līdz ar Covid-19 pandēmijas izplatīšanos pasaulē 2020. gada martā notika negaidīts notikumu pavērsiens. Vīrusa izplatīšanās dēļ Igaunija 2020. gada 13. martā izsludināja ārkārtas stāvokli. Tika ieviesti ceļošanas ierobežojumi un slēgtas starptautiskās robežas, kas tūrisma nozarē izraisīja pēkšņu stagnāciju. 2020. gada martā to starptautisko tūristu skaits, kuri uzturējās izmitināšanas vietās, bija par 64 % mazāks nekā iepriekšējā gadā. Aprīlī–maijā salīdzinājumā ar iepriekšējo gadu bija samazinājums par 97-99 %. Jūnijā un jūlijā nebija vērojami nekādi uzlabojumi, pat tad, kad vasarā uz laiku ierobežojumi tika atviegloti
                  19
               . 2020. gada otrajā ceturksnī Igauniju apmeklēja tikai 120 000 ārvalstu viesu, kas bija par 94 % mazāk nekā iepriekšējā gadā
                  20
               . 2020. gada trešajā un ceturtajā ceturksnī samazinājums salīdzinājumā ar 2019. gada rādītājiem bija 67 % un 89 %.

               18.Pārvietošanās ierobežojumi ietekmēja transporta nozari, kur pasažieru pārvadājumu maršruti tika vai nu slēgti, vai nodrošināti ierobežotā apjomā. Jūras transporta nozarē to pasažieru skaits, kuri ceļo caur Tallinas ostu, 2020. gada pirmajos deviņos mēnešos salīdzinājumā ar iepriekšējo gadu samazinājās par 55 %
                  21
               . Atpūtas kruīzi tika pilnībā pārtraukti. 2020. gada 11 mēnešos pasažieru skaits gaisa transporta nozarē samazinājās par 73 % salīdzinājumā ar iepriekšējo gadu
                  22
               .

               19.Tā rezultātā strauji tika zaudētas darbvietas, jo īpaši ceļojumu uzņēmumos, izmitināšanas, ēdināšanas un konferenču pakalpojumu, pasākumu organizēšanas un transporta jomā
                  23
               .

               Paredzamā atlaišanas ietekme uz ekonomiku un nodarbinātību vietējā, reģionālā vai valsts līmenī

               20.Paredzams, ka masveida atlaišanas gadījumi Igaunijas tūrisma nozarē ietekmēs ne tikai visu nozari, bet arī visu ekonomiku kopumā. Igaunija apgalvo, ka tūrisms lielā mērā veicina valsts ekonomikas izaugsmi un konkurētspēju un ir svarīgs nodarbinātības avots. Saskaņā ar Igaunijas Finanšu ministrijas apkopotajiem datiem 2019. gadā darbvietas tūrisma nozarē veidoja 13,5 % no visām darbvietām Igaunijā. Grūtības, ar kurām saskaras tūrisma nozare, tieši ietekmē arī saistītās nozares
                  24
               .

               21.Igaunija apgalvo, ka Igaunijas ekonomikas kopējais apgrozījums 2020. gadā piedzīvoja ievērojamu kritumu par 9,5 %. Lielākos zaudējumus cieta tūrisma nozare. Apgrozījums tūrisma nozarē 2020. gada pirmajā pusē vien samazinājās par 19 % (943 miljoniem EUR). Tūrisma nozarē 2020. gada pirmajā pusē visstraujāk samazinājās ceļojumu biroju un tūrisma operatoru uzņēmējdarbība (57,9 %) un izmitināšanas pakalpojumi (50,9 %)
                  25
               .

               22.Kopējais nodarbinātības līmenis Igaunijā samazinājās no 68,4 % 2019. gadā līdz 66,7 % 2020. gadā. Bezdarba līmenis palielinājās no 4,4 % līdz 6,8 %
                  26
               . Absolūtos skaitļos, salīdzinājumā ar 2019. gada ceturto ceturksni, bezdarbnieku skaits 2020. gada ceturtajā ceturksnī palielinājās par 21 800 līdz 53 100 darba ņēmējiem, savukārt nodarbināto skaits samazinājās par 11 800 līdz 659 500 darba ņēmējiem. Turklāt ievērojami saruka pilna laika darba ņēmēju skaits – par 19 200 cilvēkiem, kopumā samazinoties līdz 567 000 pilna laika darba ņēmējiem
                  27
               .

               23.Lai gan krīze skāra visu valsti, dažas Igaunijas daļas cieta smagāk nekā citas. Visvairāk skartais apgabals ir Harju apgabals un galvaspilsēta Tallina
                  28
               . Tallina, galveno uzmanību pievēršot viesnīcām un konferenču norises vietām, lielākoties ir atkarīga no ārvalstu viesiem. 2020. gada otrajā ceturksnī bezdarba līmenis Tallinā pieauga par 62 % (par 8500 bezdarbniekiem vairāk) salīdzinājumā ar iepriekšējo gadu (40 % pārējā Igaunijā)
                  29
               .

               24.Maz ticams, ka tūrisma nozare ātri atgūsies no krīzes. Līdz ar pandēmijas attīstību ir pāragri prognozēt vispārējo ietekmi uz tūrisma nozari un nodarbinātību. Ekonomikas prognozes paredz, ka tūrisma nozarei būs vajadzīgi divi līdz četri gadi, lai atveseļotos līdz pirmskrīzes līmenim
                  30
               .

               25.Paredzams, ka atlaišanai būs ievērojama sociālā ietekme. Tūrisma nozares bezdarbnieki, visticamāk, Igaunijas darba tirgū būs nelabvēlīgā situācijā viņu profila dēļ. Nozares darba ņēmēju vidū ir liela daļa mazkvalificētu darba ņēmēju, darba ņēmēju bez profesionālās kvalifikācijas, jauniešu un sezonas un nepilna laika darba ņēmēju. Tūrisma nozarē darbojas daudz pašnodarbināto. Šajā nozarē dominē MVU, kuriem ir vājāka noturība pret krīzēm salīdzinājumā ar lielākiem uzņēmumiem
                  31
               .

               Paskaidrojums par ārkārtas apstākļiem, kas ir pamatā pieteikuma pieņemamībai

               26.Igaunija apgalvo, ka, neraugoties uz to, ka pieteikums attiecas uz tādu ekonomikas nozaru kombināciju, kas klasificētas 14 dažādās NACE 2. redakcijas nodaļās, šis pieteikums tomēr būtu jāpielīdzina pieteikumam saskaņā ar EGF regulas 4. panta 1. punkta b) apakšpunktu ārkārtas apstākļu dēļ, kas nopietni ietekmē nodarbinātību un vietējo, reģionālo vai valsts ekonomiku, jo MVU Igaunijā ir galvenais uzņēmējdarbības veids.

               27.MVU ir nozīmīgs darba devējs Igaunijā, un tie veido 79,2 % no kopējā darbaspēka. Līdz pat 91 % no visiem uzņēmumiem ir mikrouzņēmumi ar mazāk nekā 10 darba ņēmējiem. 2017. gadā tikai 0,2 % Igaunijas uzņēmumu bija lieli uzņēmumi, kuros bija nodarbināti vairāk nekā 250 darba ņēmēju. Arī tūrisma nozarē dominē MVU
                  32
               . 80 % izmitināšanas un ēdināšanas pakalpojumu uzņēmumu, ceļojumu biroju un tūrisma operatoru nodarbina tikai 1-9 darbiniekus. Tūrisma nozarēs ir arī liels pašnodarbināto skaits. Izmitināšanas un ēdināšanas pakalpojumu jomā strādā aptuveni 436 pašnodarbināto, uzglabāšanas un transporta palīgdarbībās – 3122 un mākslinieciskās un izklaides darbībās – 1901
                  33
               .

               28.Tūrisma nozare ir arī ļoti sadrumstalota. Tā aptver plašāku savstarpēji atkarīgu nozaru klāstu, kas klasificētas NACE 2. redakcijas līmenī, piemēram, izmitināšana, ēdināšanas pakalpojumi, sauszemes, gaisa vai ūdens transports, tūrisma operatori u.c. Igaunija piemēro tūrisma satelītkontu sistēmu, kurā Igaunijas Statistikas birojs, pamatojoties uz Eurostat “Eiropas Īstenošanas rokasgrāmatu par tūrisma satelītkontiem”, preces un pakalpojumus klasificē kā produktus, kas ir vai nav attiecināmi uz tūrismu, lai tādējādi novērtētu tūrisma ieguldījumu IKP. Saskaņā ar šo metodiku 14 nozares, uz kurām attiecas šis pieteikums, veido Igaunijas tūrisma nozari.

               29.Tā kā atlaišanas gadījumi notika tajā pašā laikposmā un tie attiecās uz atlaistajiem darba ņēmējiem ar līdzīgu izcelsmi ļoti cieši saistītās nozarēs, kuras visas parasti tiek apkopotas terminā “tūrisma nozare”, šo atlaišanas gadījumu apvienošana vienā EGF pieteikumā ne tikai samazina administratīvo slogu, bet arī rada sinerģiju.

               Paredzētie atbalsta saņēmēji un ierosinātās darbības

               Paredzētie atbalsta saņēmēji

               30.No 10 080 atbalsttiesīgajām personām, to atlaisto darba ņēmēju un pašnodarbināto personu aplēstais skaits, kas varētu piedalīties EGF pasākumos, ir 5060. Potenciālo saņēmēju iedalījums pēc to dzimuma, valstspiederības un vecuma grupas ir šāds:

                        Kategorija

                        Paredzēto
                           atbalsta saņēmēju skaits

                        Dzimums:

                        vīrieši:

                        1970

                        (38,93 %)

                        sievietes:

                        3090

                        (61,07 %)

                        Valstspiederība:

                        ES valstspiederīgie:

                        4 288

                        (84,74 %)

                        nav ES valstspiederīgie:

                        772

                        (15,26 %)

                        Vecuma grupa:

                        15–24 gadi:

                        700

                        (13,83 %)

                        25–29 gadi:

                        576

                        (11,38 %)

                        30–54 gadi:

                        2754

                        (54,43 %)

                        55–64 gadi:

                        1030

                        (20,36 %)

                        vecāki par 64 gadiem:

                        0

                        (0,0 %)

               Ierosināto pasākumu atbilstība

               31.Individualizētie pakalpojumi, kas sniedzami atlaistajiem darba ņēmējiem un pašnodarbinātām personām, ietver turpmāk minētās darbības.

               –Atbalsta saņēmējiem nodrošina darba tirgus apmācību, lai tie apgūtu jaunas prasmes un kvalifikāciju un tādējādi uzlabotu savas nodarbinātības iespējas. Apmācības kursu klāstā var tikt iekļauti valodas kursi, profesionālās kvalifikācijas ieguve, uzņēmējdarbības prasmju apgūšana, kā arī mobilitāti veicinošu prasmju apgūšana, piemēram, transportlīdzekļa vadīšanas kursi. Apmācību pielāgo atbalsta saņēmēju individuālajiem plāniem un pašreizējām un turpmākajām tendencēm darba tirgū
                  34
               .

               –Uzņēmuma dibināšanas subsīdija un papildu atbalsts: jauna uzņēmuma izveidei vienai personai var piešķirt dotāciju ne vairāk kā 6000 EUR apmērā un papildu atbalstu līdz 2500 EUR, pamatojoties uz budžetu, ko saņēmējs ir iekļāvis detalizētajā uzņēmējdarbības plānā
                  35
               .

               –Māceklība jaunu profesionālo prasmju un praktisko zināšanu apguvei tieši darbavietā.

               –Atbalsts formālai izglītībai – formālas izglītības izmaksu segšana tiek piedāvāta, lai mudinātu saņēmējus sākt formālās mācības profesionālās vai augstākās izglītības ietvaros. Atbalsts sedz dalības maksu un mācību maksu par profesionālo apmācību, profesionālo augstāko izglītību vai bakalaura studijām akreditētā iestādē
                  36
               .

               –Atbalsta saņēmējiem tiek piedāvāti mācību pabalsti un citi pabalsti, lai atbalstītu viņu dalību aktīvos pasākumos
                  37
               .

               32.Aprakstītās ierosinātās darbības ir aktīvi darba tirgus pasākumi saskaņā ar EGF regulas 7. pantā noteiktajām atbalsttiesīgajām darbībām. Šīs darbības neaizstāj pasīvus sociālās aizsardzības pasākumus.

               33.Igaunija ir sniegusi nepieciešamo informāciju par darbībām, kas attiecīgajam uzņēmumam ir obligāti jāveic saskaņā ar valsts tiesību aktiem vai koplīgumiem. Tā ir apliecinājusi, ka EGF finansiālais ieguldījums neaizstās minētās darbības.

               Aplēstais budžets

               34.Aplēstās kopējās izmaksas ir 7 457 468 EUR, kas ietver izdevumus par individualizētiem pakalpojumiem 7 452 468 EUR apmērā un izdevumus par sagatavošanās, pārvaldības, informēšanas un reklāmas, kontroles un ziņošanas pasākumiem 5000 EUR apmērā.

               35.Kopējais finansiālais ieguldījums, kas pieprasīts no EGF, ir 4 474 480 EUR (60 % no kopējām izmaksām).

                        Darbības

                        Aplēstais dalībnieku skaits

                        Aplēstās izmaksas par vienu dalībnieku
                        (EUR
                           38
                        )

                        Aplēstās kopējās izmaksas

                        (EUR)
                           39

                        Individualizēti pakalpojumi (darbības saskaņā ar EGF regulas 7. panta 1. punkta a) un c) apakšpunktu)

                        Atbalsts formālai izglītībai – formālās izglītības izmaksu

                        (tasemeõpe)

                        160

                        6939

                        1 110 255

                        Darba tirgus apmācība

                        (tööturukoolitus)

                        4200

                        838

                        3 519 172

                        Māceklība

                        (tööpraktika)

                        600

                        866

                        519 537

                        Uzņēmuma dibināšanas subsīdija/papildu atbalsts

                        (ettevõtluse alustamise toetus / ettevõtluse toetamine)

                        86

                        6294

                        541 257

                        Starpsumma (a):

                        Procentuāli no individualizēto pakalpojumu kopuma

                        –

                        5 690 221

                        (76,35 %)

                        Pabalsti un stimuli (darbības saskaņā ar EGF regulas 7. panta 1. punkta b) apakšpunktu)

                        Mācību pabalsts formālai izglītībai

                        (tasemeõppes osalemise toetus)

                        160

                        5222

                        835 552

                        Pabalsti, lai atbalstītu piedalīšanos aktīvos pasākumos (stipendija, transporta un izmitināšanas pabalsts)

                        (stipendium, sõidu- ja majutustoetus)

                        4800

                        171

                        820 350

                        Mobilitātes pabalsts

                        (mobiilsustoetus)

                        110

                        967

                        106 345

                        Starpsumma (b):

                        Procentuāli no individualizēto pakalpojumu kopuma

                        –

                        1 762 247

                        (23,65 %)

                         Darbības saskaņā ar EGF regulas 7. panta 4. punktu

                        1. Sagatavošanās pasākumi

                        –

                        2. Pārvaldība

                        –

                        3. Informēšana un reklāma

                        –

                        4. Kontrole un ziņošana

                        –

                        5000

                        Starpsumma (c):

                        Procentuāli no kopējām izmaksām:

                        –

                        5000

                        (0,07 %)

                        Kopējās izmaksas (a + b + c):

                        –

                        7 457 468

                        EGF ieguldījums (60 % no kopējām izmaksām)

                        –

                        4 474 480

               36.To darbību izmaksas, kuras iepriekš minētajā tabulā noteiktas kā darbības saskaņā ar EGF regulas 7. panta 1. punkta b) apakšpunktu, nepārsniedz 35 % no saskaņotā individualizēto pakalpojumu kopuma kopizmaksām. Igaunija apstiprināja, ka šīs darbības ir atkarīgas no tā, vai paredzētie atbalsta saņēmēji aktīvi piedalās darba meklēšanas vai apmācības pasākumos.

               37.Igaunija apstiprināja, ka ieguldījumu izmaksas par pašnodarbinātību, uzņēmuma dibināšanu un darba ņēmēju pārņemšanu vienam atbalsta saņēmējam nepārsniegs 15 000 EUR.

               Izdevumu atbalsttiesīguma periods

               38.Individualizētos pakalpojumus paredzētajiem atbalsta saņēmējiem Igaunija sāka sniegt 2021. gada 1. janvārī. Tāpēc par izdevumiem saistībā ar šīm darbībām EGF finansiālu ieguldījumu ir tiesības saņemt no 2021. gada 1. janvāra līdz 2023. gada 1. janvārim, izņemot formālās izglītības vai apmācības kursus (kuru ilgums ir divi gadi vai vairāk), kas būs atbalsttiesīgi līdz 2023. gada 1. jūlijam.

               39.Administratīvie izdevumi saistībā ar EGF īstenošanu Igaunijai sāka rasties 2021. gada 1. janvārī. Tāpēc par izdevumiem saistībā ar sagatavošanās, pārvaldības, informēšanas un reklāmas, kontroles un ziņošanas pasākumiem EGF finansiālu ieguldījumu ir tiesības saņemt no 2021. gada 1. janvāra līdz 2023. gada 1. jūlijam.

               Papildināmība ar darbībām, ko finansē no valstu vai Savienības fondiem

               40.Valsts priekšfinansējuma vai līdzfinansējuma avots ir Darba tirgus pakalpojumu un pabalstu fonds, ar kura līdzekļiem Igaunijas Bezdarba apdrošināšanas fonds (EUIF) kā valsts nodarbinātības dienests Igaunijā nodrošina darba tirgus aktīvus pasākumus. Fonds izveidots no aktīviem, kas pieder bezdarbnieku apdrošināšanas pabalstu trasta fondam (trasta fonds, kas izmaksā pabalstus darbinieku atlaišanas un darba devēju maksātnespējas gadījumā), un no valsts budžeta līdzekļiem, kas iegūti ar Sociālo lietu ministrijas starpniecību.

               41.Igaunija ir apstiprinājusi, ka iepriekš aprakstītie pasākumi, uz kuriem attiecas EGF finansiālais ieguldījums, šim pašam nolūkam nesaņems finansiālos ieguldījumus no citiem Savienības finanšu instrumentiem
                  40
               .

               Procedūras, ko ievēro, apspriežoties ar paredzētajiem atbalsta saņēmējiem vai viņu pārstāvjiem, vai sociālajiem partneriem, kā arī ar vietējām un reģionālajām iestādēm

               42.Igaunija norādīja, ka saskaņotais individualizēto pakalpojumu kopums ir izstrādāts, apspriežoties ar attiecīgo iestāžu un apvienību pārstāvjiem
                  41
               . EUIF Uzraudzības valde 2020. gada 7. septembrī apsprieda saskaņotā kopuma pamatelementus un tos apstiprināja; EGF pasākumu norise regulāri tiks apspriesta valdes sanāksmēs. Sociālie partneri ir valdes locekļi – divi locekļi no Igaunijas Darba devēju konfederācijas, viens no Igaunijas Arodbiedrību konfederācijas un viens no Igaunijas Darba ņēmēju arodbiedrību konfederācijas.

               43.Turpmākās apspriedes ar tūrisma nozares pārstāvjiem notiks pēc tam, kad būs pabeigta atlaisto darbinieku profila analīze. Vispiemērotākais atbalsta veids tiks noteikts, ņemot vērā vecuma struktūru, izglītības profilu un citas saņēmēju iezīmes. Turklāt ir plānots, ka Igaunijas Viesnīcu un restorānu apvienība, iespējams, palīdzēs izstrādāt dažus ar nozari saistītus apmācības pasākumus.

               Pārvaldības un kontroles sistēmas

               44.Pieteikums ietver pārvaldības un kontroles sistēmas aprakstu, kurā norādīti iesaistīto struktūru pienākumi. Igaunija ir informējusi Komisiju, ka finansiālo ieguldījumu pārvaldīs un kontrolēs tās pašas struktūras, kas iesaistītas ESF pārvaldībā. Pārvaldības uzdevumu izpildi nodrošina Sociālo lietu ministrijas Viedas attīstības departaments un Nodarbinātības departaments, kuri darbojas kā EGF pārvaldības iestāde (PI). Finanšu ministrijas Finanšu kontroles departaments darbojas kā EGF revīzijas iestāde (RI), savukārt Valsts Kopīgo pakalpojumu centra Dotāciju maksājumu departaments
                  42
                pilda EGF sertifikācijas iestādes (SI) funkcijas.  Valsts Kopīgo pakalpojumu centrs kā starpniekstruktūra (SS) pilda arī dažas EGF pārvaldības iestādes funkcijas.

               Saistības, ko uzņēmusies attiecīgā dalībvalsts

               45.Igaunija ir sniegusi visus nepieciešamos apliecinājumus tam, ka:

               –piekļuvē ierosinātajām darbībām un to īstenošanai tiks piemēroti vienlīdzīgas attieksmes un nediskriminācijas principi,

               –ir ievērotas valstu un ES tiesību aktos paredzētās prasības par darba ņēmēju kolektīvo atlaišanu,

               –uzņēmumi, kuros atlaisti darba ņēmēji un kuri pēc atlaišanas ir turpinājuši darbību, ir ievērojuši juridiskos pienākumus, kas attiecas uz darba ņēmēju atlaišanu, un ir snieguši darba ņēmējiem atbilstošu palīdzību,

               –ierosinātās darbības nesaņems finansiālu atbalstu no citiem Savienības fondiem vai finanšu instrumentiem, kā arī tiks novērsta jebkāda dubulta finansēšana,

               –ar ierosinātām darbībām papildinās no struktūrfondiem finansētās darbības,

               –EGF finansiālais ieguldījums atbildīs procesuālajiem un materiālajiem Savienības noteikumiem par valsts atbalstu.

               IETEKME UZ BUDŽETU

               Budžeta priekšlikums

               46.EGF nepārsniedz maksimālo gada apjomu 186 miljonu EUR apmērā (2018. gada cenās), kā paredzēts 8. panta 1. punktā Padomes Regulā (ES, Euratom) 2020/2093 (2020. gada 17. decembris), ar ko nosaka daudzgadu finanšu shēmu 2021.–2027. gadam
                  43
               .

               47.Pēc pieteikuma izskatīšanas attiecībā uz EGF regulas 13. panta 1. punktā paredzētajiem nosacījumiem un ņemot vērā paredzēto atbalsta saņēmēju skaitu, ierosinātās darbības un aplēstās izmaksas, Komisija ierosina izmantot EGF līdzekļus 3 746 700 EUR apmērā, kas veido 60 % no kopējām ierosināto darbību izmaksām, lai sniegtu finansiālu ieguldījumu saistībā ar pieteikumu.

               48.Ārkārtas apstākļos veikto ieguldījumu kopsumma kārtējā gadā nepārsniedz 15 % no EGF gada maksimālās summas saskaņā ar EGF regulas 4. panta 2. punktu.

               49.Lēmuma priekšlikumu par EGF izmantošanu kopīgi pieņems Eiropas Parlaments un Padome, kā noteikts 9. punktā Iestāžu Nolīgumā (2020. gada 16. decembris) starp Eiropas Parlamentu, Eiropas Savienības Padomi un Eiropas Komisiju par budžeta disciplīnu, sadarbību budžeta jautājumos un pareizu finanšu pārvaldību, kā arī par jauniem pašu resursiem, tostarp par ceļvedi jaunu pašu resursu ieviešanai
                  44
               .

               Saistītie akti

               50.Vienlaikus ar priekšlikumu lēmumam par EGF līdzekļu izmantošanu Komisija Eiropas Parlamentam un Padomei iesniegs priekšlikumu par līdzekļu pārvietošanu uz attiecīgo budžeta pozīciju 4 474 480 EUR apmērā.

               51.Tajā pašā laikā, kad Komisija pieņem priekšlikumu lēmumam par EGF izmantošanu, tā ar īstenošanas aktu pieņems lēmumu par finansiālo ieguldījumu, kas stājas spēkā dienā, kad Eiropas Parlaments un Padome pieņem ierosināto lēmumu izmantot EGF.

               2021/0076 (BUD)

               Priekšlikums

               EIROPAS PARLAMENTA UN PADOMES LĒMUMS

               par Eiropas Globalizācijas pielāgošanās fonda izmantošanu saskaņā ar
                  Igaunijas pieteikumu EGF/2020/002 EL/Estonia Tourism

               EIROPAS PARLAMENTS UN EIROPAS SAVIENĪBAS PADOME,

               ņemot vērā Līgumu par Eiropas Savienības darbību,

               ņemot vērā Eiropas Parlamenta un Padomes Regulu (ES) Nr. 1309/2013 (2013. gada 17. decembris) par Eiropas Globalizācijas pielāgošanās fondu (2014–2020) un ar ko atceļ Regulu (EK) Nr. 1927/2006
                  45
               , un jo īpaši tās 15. panta 4. punktu,

               ņemot vērā Iestāžu Nolīgumu (2020. gada 16. decembris) starp Eiropas Parlamentu, Eiropas Savienības Padomi un Eiropas Komisiju par budžeta disciplīnu, sadarbību budžeta jautājumos un pareizu finanšu pārvaldību, kā arī par jauniem pašu resursiem, tostarp par ceļvedi jaunu pašu resursu ieviešanai
                  46
               , un jo īpaši tā 9. punktu,

               ņemot vērā Eiropas Komisijas priekšlikumu,

               tā kā:

               (1)Eiropas Globalizācijas pielāgošanās fonda (EGF) mērķis ir sniegt atbalstu darba ņēmējiem, kas atlaisti no darba, un pašnodarbinātām personām, kuru darbība ir beigusies, jo globalizācijas dēļ ir notikušas lielas strukturālas pārmaiņas pasaules tirdzniecības modeļos, turpinās globālā finanšu un ekonomikas krīze vai sākas jauna globāla finanšu un ekonomikas krīze, un palīdzēt viņiem no jauna iekļauties darba tirgū.

               (2)EGF nepārsniedz maksimālo gada apjomu 186 miljonu EUR apmērā (2018. gada cenās), kā noteikts Padomes Regulas (ES, Euratom) 2020/2093
                  47
                8. panta 1. punktā.

               (3)2020. gada 12. novembrī Igaunija iesniedza pieteikumu EGF izmantošanai saistībā ar darba ņēmēju atlaišanu un darbības pārtraukšanu (turpmāk “darba ņēmēju atlaišana”) tūrisma nozarē, kas klasificēta saimniecisko darbību statistiskās klasifikācijas Eiropas Kopienā (NACE) 2. redakcijas 45. nodaļā (Automobiļu un motociklu vairumtirdzniecība, mazumtirdzniecība un remonts), 49. nodaļā (Sauszemes pārvadājumi un cauruļvadu transports), 50. nodaļā (Ūdens transports), 51. nodaļā (Gaisa transports), 52. nodaļā (Uzglabāšanas un transporta palīgdarbības) un 55. nodaļā (Izmitināšana), 56. nodaļā (Ēdināšanas pakalpojumi), 74. nodaļā (Citi profesionālie, zinātniskie un tehniskie pakalpojumi), 77. nodaļā (Iznomāšana un ekspluatācijas līzings), 79. nodaļā (Ceļojumu biroju, tūrisma operatoru un citi rezervēšanas pakalpojumi un ar tiem saistītas darbības), 90. nodaļā (Radošas, mākslinieciskas un izklaides darbības), 91. nodaļā (Bibliotēku, arhīvu, muzeju un citu kultūras iestāžu darbība), 92. nodaļā (Azartspēles un derības), 93. nodaļā (Sporta nodarbības, izklaides un atpūtas darbība) Igaunijā. Igaunijas Republika ir vienība, kas statistiski teritoriālo vienību klasifikācijā (NUTS klasifikācijā)
                  48
                iekļauta 2. līmeņa reģionu sarakstā. Pieteikumā pievienota papildinformācija, kas iesniegta saskaņā ar Regulas (ES) Nr. 1309/2013 8. panta 3. punktu. Tas atbilst Regulas (ES) Nr. 1309/2013 13. pantā noteiktajām prasībām par EGF finansiālā ieguldījuma noteikšanu.

               (4)Saskaņā ar Regulas (ES) Nr. 1309/2013 4. panta 2. punktu Igaunijas pieteikumu uzskata par pieņemamu, jo darba ņēmēju atlaišana būtiski ietekmē nodarbinātību un valsts ekonomiku.

               (5)Tādēļ EGF būtu jāizmanto, lai saistībā ar Igaunijas iesniegto pieteikumu sniegtu finansiālu ieguldījumu 4 474 480 EUR apmērā.

               (6)Lai pēc iespējas saīsinātu laiku, kas vajadzīgs EGF izmantošanai, šis lēmums būtu jāpiemēro no tā pieņemšanas dienas,

               IR PIEŅĒMUŠI ŠO LĒMUMU.

               1. pants

               Savienības 2021. finanšu gada vispārējā budžetā izmanto Eiropas Globalizācijas pielāgošanās fondu, lai piešķirtu 4 474 480 EUR saistību un maksājumu apropriācijās.

               2. pants

               Šis lēmums stājas spēkā dienā, kad to publicē Eiropas Savienības Oficiālajā Vēstnesī. To piemēro no [tā pieņemšanas datums]
                  49*.

               Briselē,

                  Eiropas Parlamenta vārdā –
                        Padomes vārdā –

                  priekšsēdētājs
                        priekšsēdētājs

                     (1)

                        OV L 347, 20.12.2013., 855. lpp.

                     (2)

                        Regulu (ES) Nr. 1309/2013 piemēro visiem pieteikumiem, kas saņemti līdz 2020. gada 31. decembrim.

                     (3)

                        EGF regulas 3. panta nozīmē.

                     (4)

                        https://www.stat.ee/en/find-statistics/methodology-and-quality/esms-metadata/21403.

                     (5)

                        Komisijas Regula (ES) Nr. 1046/2012 (2012. gada 8. novembris), ar ko īsteno Eiropas Parlamenta un Padomes Regulu (EK) Nr. 1059/2003 par kopējas statistiski teritoriālo vienību klasifikācijas (NUTS) izveidi attiecībā uz jaunā reģionālā sadalījuma laikrindu nosūtīšanu (OV L 310, 9.11.2012., 34. lpp.).

                     (6)

                        Igaunijas Republika nav sadalīta NUTS 2. līmeņa reģionos.

                     (7)

                        OV L 393, 30.12.2006., 1. lpp.

                     (8)

                        Igaunijas iestādes izvēlējās agrīnu pieteikuma iesniegšanu, saīsinot pārskata periodu par vienu mēnesi un divām dienām.

                     (9)

                        Saskaņā ar Regulas (ES) Nr. 1309/2013 7. panta 4. punktu.

                     (10)

                        Tomēr ne uz visiem atlaišanas gadījumiem attiecas reģistrētā kolektīvā atlaišana, par ko ir jāpaziņo EUIF. Daudzi darba ņēmēji ir zaudējuši darbu arī individuālās atlaišanas gadījumā. Šie atlaišanas gadījumi ietver darba ņēmējus, kas strādāja ar terminētiem darba līgumiem, un citus atlaišanas gadījumus, kas nav uzskatāmi par kolektīvu darba līgumu atcelšanu, kā noteikts Igaunijas Darba līgumu likumā, galvenokārt mikrouzņēmumos un mazos uzņēmumos. Tāpat arī pašnodarbinātie, kuru darbība ir beigusies, vēl nav reģistrēti datu bāzē. Tāpēc ne visus uzņēmumus var nosaukt iepriekš. EUIF sistēma var identificēt atbalsttiesīgās personas, izmantojot Nodarbinātības reģistra datus.

                     (11)

                        Padomes Direktīva 98/59/EK (1998. gada 20. jūlijs) par dalībvalstu tiesību aktu tuvināšanu attiecībā uz kolektīvo atlaišanu (OV L 225, 12.8.1998., 16. lpp.).

                     (12)

                        COM(2020) 442 final.

                     (13)

                  https://ec.europa.eu/economy_finance/forecasts/2020/autumn/ecfin_forecast_autumn_2020_ee_en.pdf
                  .

                     (14)

                        ESAO Tourism Trends and Policies 2020.:
                  https://www.oecd-ilibrary.org/sites/ee702954-en/index.html?itemId=/content/component/ee702954-en
                  .

                     (15)

                        ESAO Policy Responses to Coronavirus (Covid-19). Tourism Responses to the coronavirus (Covid-19), 2020.:
                  https://www.oecd.org/coronavirus/policy-responses/tourism-policy-responses-to-the-coronavirus-covid-19-6466aa20/
                  .

                     (16)

                        Šie pieteikumi attiecas uz atlaišanu no darba autotransporta nozarē, trīs – gaisa transporta nozarē un viens – ēdināšanas pakalpojumu nozarē. Trīs pieteikumu pamatā bija ar tirdzniecību saistīta globalizācija un četri bija balstīti uz globālo finanšu un ekonomikas krīzi, kas aplūkota Regulā (EK) Nr. 546/2009. Konkrētie pieteikumi ir: EGF/2011/001 AT/Nieder- und Oberösterreich; EGF/2013/014 FR/Air France; EGF/2014/003 ES/Aragon food and beverage; EGF/2014/017 FR/Mory Ducros; EGF/2015/004 IT/Alitalia; EGF/2015/010 FR/MoryGlobal; un EGF/2017/009 FR/Air France.

                     (17)

                        Igaunijas Republika – Ekonomikas un komunikāciju ministrija, Finanšu ministrija. Ekonomikas pārskats, 2019.g.:
                  https://www.mkm.ee/sites/default/files/overview_of_economy_2019.pdf
                  .

                     (18)

                        Igaunijas Finanšu ministrijas savāktie nepublicētie dati.

                     (19)

                        Septembrī atkal tika ieviesti stingri ceļošanas ierobežojumi.

                     (20)

                        Igaunijas Statistika:
                  https://andmed.stat.ee/en/stat
                  ; meklēt: TU121 – izmitinātie tūristi (mēneši). Piekļuve 12.11.2020.

                     (21)

                        Tallinna Sadam, Tallinas osta. Pasažieru statistika.
                  https://www.ts.ee/en/statistics/
                  .

                     (22)

                        Tallinas lidosta, statistika.
                  https://www.tallinn-airport.ee/en/about-us/statistics/
                  .

                     (23)

                        Igaunijas Banka, 2020. gada Darba tirgus pārskats, 1 (2020):
                  https://www.eestipank.ee/en/publication/labour-market-review/2020/labour-market-review-12020
                  .

                     (24)

                        ESAO Policy Responses to Coronavirus (Covid-19). Tourism Responses to the coronavirus (Covid-19), 2020.:
                  https://www.oecd.org/coronavirus/policy-responses/tourism-policy-responses-to-the-coronavirus-covid-19-6466aa20/
                  .

                     (25)

                        Igaunijas Finanšu ministrijas savāktie nepublicētie dati. Apkopotie dati par visām attiecīgajām ar tūrismu saistītajām nozarēm par 2020. gada otro pusi vēl nebija pieejami. Visa gada laikā apgrozījums no izmitināšanas, ēdināšanas pakalpojumiem, kā arī ceļojumu biroju pakalpojumiem samazinājās par 43 % (584,6 miljoni EUR).

                     (26)

                        Skaitļi ir gada vidējie rādītāji. 2020. gada ceturtajā ceturksnī bezdarba līmenis bija 7,4 %.

                     (27)

                        Igaunijas Statistikas birojs:
                  https://andmed.stat.ee/en/stat
                  ; meklēt: TT461: 15-74 g.v. iedzīvotāju nodarbinātības statuss pa ceturkšņiem. Neaktīvo personu skaits samazinājās no 273 400 līdz 271 700.

                     (28)

                        ESAO Policy Responses to Coronavirus (Covid-19). Tourism Responses to the coronavirus (Covid-19), 2020.:
                  https://www.oecd.org/coronavirus/policy-responses/tourism-policy-responses-to-the-coronavirus-covid-19-6466aa20/
                  .

                     (29)

                        Nepublicēta VND datu analīze (EUIF datubāze). - Pērnavas pilsēta, populāra piekrastes kūrortpilsēta, arī ir ļoti atkarīga no ārvalstu tūrisma, un tā lielā mērā cieta starptautisko tūristu trūkuma dēļ. Turklāt krīze smagi skāra Sāmsalu, kas ir populārs galamērķis vietējiem tūristiem un apmeklētājiem no kaimiņvalstīm. Sāmsalā pēc vīrusa uzliesmojuma tika ieviesti īpaši ierobežojumi, un bezdarba līmenis salīdzinājumā ar iepriekšējo gadu pieauga par 55 %.

                     (30)

                        Pasaules Tūrisma organizācijas (UNWTO) Pasaules tūrisma barometrs, 2020. gada maijs. Īpaša uzmanība Covid-19 ietekmei (kopsavilkums):
                  https://webunwto.s3.eu-west-1.amazonaws.com/s3fs-public/2020-05/Barometer%20-%20May%202020%20-%20Short.pdf
                   ;
                   ESAO Policy Responses to Coronavirus (Covid-19):
                  https://www.oecd.org/coronavirus/policy-responses/tourism-policy-responses-to-the-coronavirus-covid-19-6466aa20/#endnotea0z15
                  .

                     (31)

                        Nepublicēta VND datu analīze (EUIF datubāze).

                     (32)

                        Eiropas Komisija. Mazās uzņēmējdarbības akta (SBA) faktu lapa par Igauniju, 2019.g.
                  https://ec.europa.eu/docsroom/documents/38662/attachments/9/translations/en/renditions/native
                  ; ESAO. Financing SMEs and Entrepreneurs: ESAO rezultātu pārskats. 2020.:
                  https://www.oecd-ilibrary.org/sites/f420f997-en/index.html?itemId=/content/component/f420f997-en

                     (33)

                        Igaunijas Statistika:
                  https://andmed.stat.ee/en/stat
                  ; meklēt: ER003 – komercreģistrā reģistrētie uzņēmumi, bezpeļņas biedrības un nodibinājumi, 31. decembris pa gadiem, saimnieciskās darbības (EMTAK 2008) un juridiskās formas.

                     (34)

                        Aktualizējot tūrisma nozarei vajadzīgās prasmes, tiktu ņemtas vērā pārmaiņas, kas saistītas ar ilgtspējīgu tūrismu un digitalizāciju. Kopumā ņemot, tiek veicināta arodveselība un drošība darbā, īpaša uzmanība tiek pievērsta aizsardzībai pret Covid-19. Saskaņā ar ES 2020. gada Igaunijai adresētajiem ieteikumiem pasākumos tiks ņemta vērā vispārējā vajadzība ieguldīt zaļajās un digitālajās prasmēs.

                     (35)

                        Lai uz to būtu tiesības, personai jāapliecina, ka tai ir iepriekš iegūtā izglītība vai pieredze uzņēmējdarbības vai ekonomikas jomā, un jāpierāda, ka tai ir labas spējas pārvaldīt mazu uzņēmumu. Uz atbalstu nevar pretendēt personas, kurām uzņēmums piederēja pēdējo sešu mēnešu laikā.

                     (36)

                        Ņemot vērā to, ka lielai daļai saņēmēju nav profesionālās kvalifikācijas vai izglītības līmenis ir zems, formālas izglītības atbalstīšana tiek uzskatīta par svarīgu viņu turpmākajā nodarbinātībā. Atbalsttiesīgo dalībnieku atlasē priekšroka tiek dota saņēmējiem, kuriem nav izglītības vai kuru diploms ir novecojis, piemēram, diploms iegūts pirms vairāk nekā 15 gadiem. Turklāt pasākumos tiks ņemta vērā pašreizējā situācija Igaunijas darba tirgū, piešķirot lielāku nozīmi studiju programmām profesionālajās jomās, kurās pieaug pieprasījums pēc darbaspēka.

                     (37)

                        Pabalsti ietver ikmēneša mācību pabalstu par piedalīšanos formālās mācībās, transporta un izmitināšanas pabalstu un stipendijas par piedalīšanos mācekļa praksē (māceklība) vai darba tirgus apmācībā un mobilitātes pabalstu par piekrišanu strādāt tādā jaunā darbvietā, kura no dzīves vietas atrodas 20 kilometru attālumā vai tālāk. Mobilitātes pabalsts ir ierobežots līdz četriem mēnešiem un ir atkarīgs no attiecīgā attāluma.

                     (38)

                        Lai izvairītos no zīmju norādīšanas aiz komata, aplēstās izmaksas uz vienu darba ņēmēju tika noapaļotas. Tomēr noapaļošana neietekmē katra pasākuma kopējās izmaksas, kas paliek tādas pašas kā Igaunijas iesniegtajā pieteikumā.

                     (39)

                        Noapaļošanas dēļ kopsummas nesakrīt.

                     (40)

                        Lai segtu izmaksas, kas radušās no 2020. gada marta līdz jūnijam, Igaunija 2021. gada 3. februārī lūdza aizdevumu, kas pieejams ar Eiropas pagaidu atbalsta instrumentu bezdarba risku mazināšanai ārkārtas situācijā (SURE). Ar EGF finansējumu tas nepārklājas, jo SURE finansēšanas periods ir pirms EGF finansēšanas perioda, un instruments tiks izmantots, lai finansētu ar darba tirgu saistītus īstermiņa pasākumus, kuru mērķis ir darbvietu saglabāšana (dīkstāves shēmas).

                     (41)

                        Diskusijas vadīja Sociālo lietu ministrija, un tajās piedalījās Ekonomikas un sakaru ministrija, Igaunijas Tūrisma attīstības centrs un tūrisma nozari pārstāvošās organizācijas, tādas kā Igaunijas Ceļojumu un tūrisma apvienība, Igaunijas Viesnīcu un restorānu apvienība, Igaunijas Spa apvienība, Igaunijas Lauku tūrisma organizācija un Igaunijas Konvencijas birojs.

                     (42)

                        Valsts kopīgo pakalpojumu centrs ir valsts aģentūra, kas sniedz administratīvus pakalpojumus visām ministrijām un valsts aģentūrām.

                     (43)

                        OV L 433I, 22.12.2020., 15. lpp.

                     (44)

                        OV L 433I, 22.12.2020., 29. lpp.

                     (45)

                        OV L 347, 20.12.2013., 855. lpp.

                     (46)

                        OV L 433I, 22.12.2020., 29. lpp.

                     (47)

                        Padomes Regula (ES, Euratom) 2020/2093 (2020. gada 17. decembris), ar ko nosaka daudzgadu finanšu shēmu 2021.–2027. gadam (OV L 433I, 22.12.2020., 15. lpp.).

                     (48)

                        Komisijas Regula (ES) Nr. 1046/2012 (2012. gada 8. novembris), ar ko īsteno Eiropas Parlamenta un Padomes Regulu (EK) Nr. 1059/2003 par kopējas statistiski teritoriālo vienību klasifikācijas (NUTS) izveidi attiecībā uz jaunā reģionālā sadalījuma laikrindu nosūtīšanu (OV L 310, 9.11.2012., 34. lpp.).

                     (49)
                  *
                        Datumu ievieto Parlaments pirms publicēšanas OV.

    ---documentbreak---

               EIROPAS KOMISIJA
            Briselē, 31.3.2021
            COM(2021) 151 final
            PIELIKUMS
            dokumentam
            Priekšlikums
            EIROPAS PARLAMENTA UN PADOMES LĒMUMSpar Eiropas Globalizācijas pielāgošanās fonda izmantošanu saskaņā ar Igaunijas pieteikumu EGF/2020/002 EL/Estonia Tourism

               PIELIKUMS

               Turpmāk sniegtajā sarakstā ir norādīti paskaidrojuma raksta 5. punktā minētās darba ņēmēju kolektīvās atlaišanas dati. Runa ir par darba ņēmēju kolektīvo atlaišanu Igaunijas tūrisma nozarē; attiecīgie gadījumi ir reģistrēti Igaunijas Bezdarba apdrošināšanas fondā (EUIF), kas darbojas kā Igaunijas Valsts nodarbinātības dienests (PSE).

                        Uzņēmumi un attiecīgo atlaisto darba ņēmēju skaits (dati iegūti, ņemot vērā paziņojumus par darba ņēmēju kolektīvo aplaišanu pārskata periodā)

                        AS Lux Express Estonia

                        38

                        AS Sokotel

                        75

                        AU Energiateenus OÜ

                        16

                        Aida kohvik OÜ

                        10

                        Aktsiaselts KaasaMüük

                        74

                        Aktsiaselts Tallink Grupp

                        1440

                        Tostarp trīs paziņojumi no meitas uzņēmumiem: Osaühing Hansaliin (3.6.2020. un 3.9.2020.) un Osaühing HT Laevateenindus (3.9.2020.)

                        Arturi Köögid OÜ

                        39

                        Astlanda Hotelli Aktsiaselts

                        162

                        Divi paziņojumi: 27.4.2020. un 15.7.2020.

                        Auto-Bon AC Aktsiaselts

                        33

                        Baltic Beach Holding OÜ

                        82

                        Baltic Travel Group OÜ

                        6

                        Centennial Hospitality OÜ

                        15

                        Economy Hotel OÜ

                        7

                        EstTruffe OÜ

                        7

                        FairFood Deli OÜ

                        10

                        Finest Rannahotell OÜ

                        11

                        Five Star OCS OÜ

                        7

                        HAVI Logistics OÜ

                        31

                        Hektor Design Hostels OÜ

                        13

                        Kentmanni Hotell OÜ

                        16

                        Kolfour OÜ

                        9

                        LIFT OÜ

                        11

                        LLL OÜ

                        6

                        Lennuliiklusteeninduse Aktsiaselts

                        33

                        M Food Rotermann OÜ

                        15

                        MERITON HOTELS AS

                        70

                        Mittetulundusühing Eesti Pärimusmuusika Keskus

                        10

                        Moller Auto Tallinn OÜ

                        23

                        My City Hotel OÜ

                        11

                        Navirail OÜ

                        34

                        Niine Külalistemaja OÜ

                        6

                        Olive Hospitality OÜ

                        18

                        Osaühing Nordic Hotels

                        86

                        Osaühing RAUER

                        6

                        Osaühing TLG HOTELL

                        429

                        Trīs paziņojumi: 1.4.2020., 1.6.2020. un 2.9.2020.

                        OÜ Bussiremont

                        19

                        OÜ EASY STAY HOSPITALITY GROUP

                        18

                        OÜ Hotel Management Services

                        23

                        OÜ Hotell Euroopa

                        50

                        OÜ Jõe-Projekt

                        9

                        OÜ SPA Tours

                        114

                        OÜ Swissotel Estonia

                        83

                        OÜ Teine Noorus

                        10

                        OÜ Ülemiste Hotell

                        29

                        Pirita Marina Hotel OÜ

                        46

                        Regional Jet OÜ

                        27

                        Sadamarestoran OÜ

                        8

                        SprayPrinter OÜ

                        9

                        Taisto Bussid AS

                        9

                        Tallinn Old Town Hotels OÜ

                        12

                        Tallinn Seaport Hotel OÜ

                        15

                        Tigraman OÜ

                        5

                        Tresmark osaühing

                        79

                        Tumlare Corporation Estonia OÜ

                        157

                        Divi paziņojumi: 17.6.2020. un 20.7.2020.

                        Usharika Msowerama OÜ

                        22

                        V SpaaHotell OÜ

                        11

                        Via Hansa Eesti Aktsiaselts

                        8

                        Vihula Manor Hospitality Osaühing

                        20

                        Wash Up OÜ

                        14

                        Wolf Hotel OÜ

                        19

                        aktsiaselts HEAL

                        26

                        osaühing Ants Viljandi

                        14

                        osaühing Baltic Hotel Group

                        29

                        osaühing HAVELI INVEST

                        60

                        osaühing Kanvera

                        8

                        osaühing RIVERMARK

                        5

                        osaühing Starmaker

                        42

                        U-Bistroo OÜ

                        14

                        Kopējais uzņēmumu skaits: 68

                        Kopējais atlaisto darba ņēmēju skaits:

                        3873